**Výzva vyhlásená rámci dynamického nákupného systému na predmet zákazky: „Magnetické rezonancie vrátane poskytnutia záručného servisu.**

Odpovede k otázkam o vysvetlenie súťažných podkladov zo dňa 30.10.2019.

**Otázka č. 1: Bude verejný obstarávateľ súhlasiť s takouto úpravou parametra na min. 45 kanálov?**

**Otázka č.2: V prípade, ak nedôjde k zmene zníženia počtu kanálov, je nevyhnutné deklarovať, že v prípade nákupu podľa týchto požiadaviek sa bude aj praxi využívať zadefinované tendrové zoskupenie RF cievok a kanálov, a teda že musí byť splnená aj minimálna požiadavka aspoň pri jednom type vyšetrenia, kde bude použitých min. 60 kanálov a s ním súvisiaci súbor RF cievok, ktoré budú so 60 kanálmi využité. Bude verejný obstarávateľ súhlasiť s takýmto postupom?**

**Otázka č.3: V prípade, ak nedôjde k zmene zníženia počtu kanálov, žiadame verejného obstarávateľa, aby v rámci súťažných podkaldov zadefinoval, ako si predstavuje, že bude využitých 60 kanálov v jednom zornom poli 50x50x50 cm s uvedenými RF cievkami a to v klinickej praxi a nie v teoretickom umelo vytvorenom nastavení cievok bez praktického použitia, nakoľko v súťažných podkladoch sú dané všetky cievky, ktoré majú svoje rozmery?**

**Otázka č.4: Chceli by sme verejného obstarávateľa požiadať o vysvetlenie, akým spôsobom bude zabezpečené, že dodávateľ v zornom poli 50x50x50 dosiahne skenovanie s RF cievkami a snímaním so 60 kanálmi?**

**Otázka č.5: Bude verejný obstarávateľ súhlasiť s takýmto preukázaním splnenia parametrov predmetu zákazky?**

Verejný obstarávateľ sa nestotožňuje s predpokladmi dodávateľa, ktoré uvádza v Otázke č.1 ku zníženiu počtu nezávislých, súčasne aktívnych a snímajúcich prijímajúcich RF kanálov, z ktorých prístroj dokáže súčasne prijímať dáta v jednom scane a v jednom FOV zo 60 na 45.

Na základe súčasných informácii existuje využitie väčšieho alebo rovného počtu kanálov v jednom FOV pri efektívnom vyšetrení ako je 60 u viacerých prístrojoch MRI viacerých dodávateľov a z tohto dôvodu tu nehovoríme o eliminačnom kritériu.

Potenciál prístroja je pre verejného obstarávateľa dôležitá vlastnosť prístroja a z tohto dôvodu sa rozhodol definovať požiadavku opisujúcu túto vlastnosť.

Navyše, aktuálne informácie eliminujú pochybnosti dodávateľa o okamžitom nevyužití 60 kanálov prístroja a tým plytvaniu verejných zdrojov, keďže každý z prístrojov, ktorý spĺňa technické špecifikácie súťaže, je schopný využiť 60 a viac kanálov súčasne v jednom FOV s aktuálnou ponukou RF cievok pri efektívnom vyšetrení.

Vzhľadom na vyššie uvedené a aby sa rozptýlili pochybnosti dodávateľa o plytvaní verejných zdrojov, verejný obstarávateľ pristúpi k zmene textu špecifikácie danej požiadavky tak, aby bolo explicitne a bez najmenšej pochybnosti zabezpečené, že prístroj bude schopný s aktuálnymi parametrami a dodanými RF cievkami využiť minimálne 60 a viac kanálov v jednom FOV súčasne.  
Týmto verejný obstarávateľ zabezpečí požadované z Otázky č.2.

K Otázke č.3, č.4 a č.5, úprava textu špecifikácie danej požiadavky zabezpečí, že bude požadované od dodávateľov preukázanie, že prístroj s dodávanou výbavou cievok dokáže pri efektívnom vyšetrení (a nie pri teoretickom umelo vytvorenom nastavení cievok bez praktického využitia) využívať súčasne 60 a viac kanálov v jednom FOV.

Verejný obstarávateľ však pripája poznámku, že sa nestotožňuje so všetkými tvrdeniami v Otázke č.5 dodávateľa, hlavne čo sa týka prekrývania elementov. Pokiaľ je špecifickou technológiou RF cievok možné elementy týchto cievok prekrývať a súčasne získavať signál a teda aj parciálny obraz z týchto prekrytých elementov, potom to spĺňa podmienku zväčšenia hustoty aktívnych elementov okolo zobrazovaného objektu a dochádza k získavaniu lepšieho obrazu (alebo k úspore času zobrazovania).  
Podmienkou splnenia požiadavky teda bude dôkaz, ktorý preukáže súčasný náber dát pri efektívnom vyšetrení zo 60 a viac elementov využívajúcim 60 a viac kanálov, z ktorých každý prispieva do celkového obrazu svojim parciálnym obrazom.  
Samozrejme bude musieť byť uvedené, ktoré RF cievky sú pri vyšetrení využívané a v akom rozmiestnení.

Verejný obstarávateľ ešte pripája poznámku o definícii efektívneho vyšetrenia a teoretickom umelo vytvorenom nastavení cievok bez praktického využitia.   
Verejný obstarávateľ bude považovať efektívne vyšetrenie akékoľvek vyšetrenie, ktoré dokáže zobraziť časť alebo orgán ľudského tela a ktoré je uskutočniteľné v praxi na dodanom prístroji a dodaných RF cievkach.  
Teoretické umelo vytvorené nastavenie cievok bez praktického využitia je také nastavenie cievok, ktoré by neviedlo k vyšetreniu uskutočniteľnom v praxi na dodanom prístroji a dodaných RF cievkach, respektíve by neviedlo k zobrazeniu časti alebo orgánu ľudského tela.

Verejný obstarávateľ týmto považuje túto požiadavku za jasne stanovenú a prihliada najmä na hlavný účel tejto požiadavky, čím je potenciál prístroja.  
Verejný obstarávateľ nepovažuje za nutné ďalšie diskusie o využití potenciálu prístroja definovaným počtom kanálov, pokiaľ bude táto požiadavka splnená.  
To, že prístroj dokáže aj pri efektívnom vyšetrení využívať 60 a viac kanálov je dostatočným dôkazom definujúcim potenciál prístroja, čo je hlavný účel tejto požiadavky.  
Ďalšie argumenty o tom, že nie je nikde požadované explicitne konkrétne vyšetrenie, ktoré by malo v požiadavke minimálne 60 a viac kanálov v jednom FOV sú týmto vysvetlené.  
Vzhľadom na rôznorodosť riešení jednotlivých dodávateľov pri jednotlivých vyšetreniach by práve takáto požiadavka na explicitné vyšetrenie mohla byť eliminujúca, čo práveže nie je v záujme verejného obstarávateľa, pretože by práve takýto prístup mohol viesť k plytvaniu verejných zdrojov.

Verejný obstarávateľ má výlučné právo na špecifikáciu predmetu zákazky. Verejný obstarávateľ nebude akceptovať ponuky ktoré nespĺňajú požiadavky na predmet zákazky uvedené v súťažných podkladoch.

Na základe vyššie uvedeného verejný obstarávateľ nebude upravovať minimálny počet nezávislých, súčasne aktívnych a snímajúcich prijímajúcich RF kanálov, z ktorých prístroj dokáže súčasne prijímať dáta v jednom scane a v jednom FOV zo 60 na 45.  
Verejný obstarávateľ ale pristúpi k úprave textu tejto požiadavky, aby explicitne definovala podmienku pre prístroj, že okamžite po jeho dodaní bude schopný s jeho parametrami a výbavou RF cievkami zabezpečiť efektívne vyšetrenie, pri ktorom bude využitých 60 alebo viac kanálov v jednom FOV.

Odpovede k otázkam o vysvetlenie súťažných podkladov zo dňa 31.10.2019.

**Otázka č.1: Žiadame verejného obstarávateľa o vysvetlenie, či požaduje aj softvér ale aj hardvér pre plnohodnotné uskutočnenie vyšetrenia elastografie pečene bez potreby dokúpenia dodatočného hardvéru?**

Verejný obstarávateľ sa stotožňuje s pripomienkou dodávateľa a pristúpi v tomto bode špecifikácie k úprave tak, aby bolo zabezpečené dodanie software a hardware potrebného na vyšetrenie elastografie pečene.

**Otázka č.2: Žiadame verejného obstarávateľa o zváženie rozdelenia nákupu na funkčnú diagnostickú časť MR a na dodatočné IT a softvérové vybavenie tretích strán, ktoré budú už aj certifikované pre použitie v zdravotníctve v rámci SR (o balíku aplikácii pre vyšetrenia srdca vrátane postprocesingu - Circle CVI42 atď.)**

Verejný obstarávateľ po zvážení pripomienok dodávateľa pristúpi v tejto súťaži k rozdeleniu nákupu na funkčnú diagnostickú časť MR a na dodatočné IT a softvérové vybavenie tretích strán bude súťažiť zvlášť v inej súťaži. To znamená, že v tejto súťaži bude požiadavka na balík aplikácii pre vyšetrenie srdca vrátane postprocessingu – Circle CVI42 vynechaná a bude nahradená požiadavkou „Balík aplikácii pre vyšetrenie srdca“.